Dezinfeksiya vositalari
Dezinfeksiya vositalari - tashqi muhitdagi yuqumli kasallik qoʻzgʻatuvchilarini (odam, hayvon va oʻsimliklarda) yoʻqotish uchun ishlatiladigan fizik va kimyoviy vositalar. Qaynatish, yuqori bosim bilan bugʻlantirish, ultrabinafsha nurlar, quyosh nurlari va b. fizik D. v. hisoblanadi. Kimyoviy D. v.dan xlorli ohak, xloramin, lizol, karbol kislota, shuningdek, formalin, fenol, vodorod peroksid, margansovka va b. qoʻllaniladi (yana qarang Dezinfeksiya).